Item de selve arnt dede voirtbringen ene schoutbrief hem ende mathijse meys bekent
van wouten vand rivien geheten daneels dair uut zij tot des selfs wouts have
geleyt waen sprekende opden daet duysent vierhondt ende xxx x
xix daghe
iii meye ende dede mane de scepen van hondert oft enigen anden scepen brief
van loven in huen handen geweest hadde dan dien ende zij droegen dat
zij onder hen egheene anden gehadt en hadden Voirt dede hij lesen ene beleyt
brief dair mede hij ende mathijs meys geleydt waen totten goeden des voirscr
wouts beyde have ende erve sprikende opden daet duysent vierhondert en
xxxv opden lesten dach van novebri ende dede den scepen van hondert mane
oft zij dien brief onder hen gehadt hadden ende zij droegen neen Nae desen
meynde arndt dat hij sculdich wae te bliven in zijn scepen brieven van
loven als voe doen dede seggen de voirs joncffrouwe dat arnt zijns
thoenisse niet volcomen en wae want hij niet gethoent en hadde dat
hij selve dair om scade oft yet betaelt hadde ende al hadden de scepen van
hondert gedragen dat metten voirscr brieven tot loven comen waen soe en hadden
zij nochtan niet gedragen dat zij dien brief ten bevele ende beheten der stat
van loven arnde ovgegeve hadde dwelc nochtan hem vermat te thoenen
Seggende voert aldair wae de voirscr scoutbrief met den beleyde t haven
alleen onder scepen van hondert geweest Soe was den selven brief
bijden selven scepen arnde ovgegeven om hem te lossen uuter vroenten en
niet om voirder doen te leyden eveverre hij onthave worde dwelc
nochtan arnt gedaen heeft gelijc dat blijct uutten tweesten brieve die
hij inden rechte dede voirt bringen hoepte dair om nae dat hij zijns
vermets niet volcomen en wae dat den voirscr scoutbrief metten beleide
ter haven ende oic dbeleyt ten erve beyde hue overgegeven oft te nyeute
gedaen soude worden Es ghewesen met desen woirden nae aensprake
van beyden partien
verantwoirden ende thoenisse dat beyde de voirs brieven comen selen
ond scepen van loven te dien eynde dat arnt van templours alsulken
scade als hij tusschen dit ende meydach ghethoenen sal connen die hij
om der voirscr borchtocht als van den zijnen geleden oft betaelt heeft
dair mede sal moegen verhalen ende niet voirde pnt lombt pynnoc
vynck voshem dormale febr xx